|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΣΥΝΔΕΣΜΟΣ ΔΗΜΩΝ** **ΝΟΤΙΑΣ ΑΤΤΙΚΗΣ** |  |
|  **Διεύθυνση:** | Ναυταθλητικές ΕγκαταστάσειςΔήμου Καλλιθέας (Κτήριο Α220)176 03 Καλλιθέα  |
| **Τηλέφωνο:** | 210 4810386 |  |
| **Fax:** | 210 4810291 |   |
| **E-mail:** | info@sydna.gr |   |
|  |  |  Καλλιθέα, 11/03/2022Αριθ. Πρωτ.: 325 |
|  |  | **Προς:** * **Δήμαρχο Καλλιθέας**
* **Πρόεδρο και μέλη Δημοτικού Συμβουλίου Δήμου Καλλιθέας**
* **Γενικό Γραμματέα Δήμου Καλλιθέας**
 |

**Θέμα: Ενημέρωση για τις δράσεις του Συνδέσμου Δήμων Νότιας Αττικής (Συ.Δ.Ν.Α.)**

**Αξιότιμες Κύριε/ Κύριοι,**

Τον Απρίλιο του 2017 με την με αρ. 25322/9226/30-03-17 Απόφασης του Γ.Γ. Αποκεντρωμένης Διοίκησης Αττικής συστάθηκε ο Σύνδεσμος Δήμων Νότιας Αττικής- Συ.Δ.Ν.Α. (ΦΕΚ 1215Β/2017) με σκοπό την κοινή ανάπτυξη των Δήμων του παραλιακού μετώπου και των Δήμων της περιοχής, την περιβαλλοντική προστασία και αναβάθμιση τους, λόγω και της αυξημένης προσέλευσης πολιτών απ' όλη την Αττική για επίσκεψη στην παραλία και στους χώρους και τις εκδηλώσεις του Κέντρου Πολιτισμού «Ίδρυμα Σταύρος Νιάρχος».

Η σύστασή του είναι προϊόν διαδημοτικής συνεργασίας μεταξύ των δήμων Αλίμου, Καλλιθέας και Παλαιού Φαλήρου (απόφαση αρ. 88/2017 του Δημοτικού Συμβουλίου του Δήμου Καλλιθέας, απόφαση αρ. 74/2017 (σε Ορθή Επανάληψη) του Δημοτικού Συμβουλίου του Δήμου Παλαιού Φαλήρου και απόφαση αρ. 84/2017 του Δημοτικού Συμβουλίου του Δήμου Αλίμου).

Σκοπός του Συνδέσμου είναι η κοινή ανάπτυξη των δήμων του παραλιακού μετώπου και η αναβάθμισή τους. Πιο συγκεκριμένα, οι στόχοι του Συ.Δ.Ν.Α. είναι:

1. Ο κοινός προγραμματισμός και η εκτέλεση έργων διαδημοτικού χαρακτήρα, με αξιοποίηση όλων των χρηματοδοτικών δυνατοτήτων σε εθνικό, κοινοτικό και διεθνές επίπεδο.
2. Η οικονομική ανάπτυξη της περιοχής.
3. Η εκπόνηση μελετών και η ανάπτυξη ερευνητικής δραστηριότητας.
4. Η συνεργασία των δήμων για την αποτελεσματικότερη επιτέλεση του έργου τους.
5. Η προστασία και η αναβάθμιση του περιβάλλοντος.
6. Η σύνδεση του αστικού ιστού με το παραλιακό μέτωπο των πόλεων.
7. Η ανάδειξη ιστορικών γεγονότων, τοπίων και μνημείων.
8. Η δυναμική διεκδίκηση του μέγιστου δυνατού οφέλους για το κοινωνικό σύνολο.

Οι τρεις δήμοι έχουν ενώσει τις δυνάμεις τους και συνεργάζονται στενά, με πρώτο στόχο να υλοποιήσουν δράσεις για «Ολοκληρωμένες Χωρικές Επενδύσεις (Ο.Χ.Ε.) Βιώσιμης Αστικής Ανάπτυξης (Β.Α.Α.)» στο πλαίσιο του Περιφερειακού Επιχειρησιακού Προγράμματος «ΑΤΤΙΚΗ 2014–2020». Η σχετική πρόταση υπεβλήθη το 2017 και το ίδιο έτος εγκρίθηκε χρηματοδότηση 35.000.000 € προς τον ΣυΔ.Ν.Α. Τα όργανα διοίκησης του Συ.Δ.Ν.Α. είναι το Διοικητικό Συμβούλιο, η Εκτελεστική Επιτροπή και ο Πρόεδρός του, όπως προβλέπονται στο άρθρο 246 του ν. 3463/2006.

Η Περιφέρεια Αττικής με την Απόφαση Περιφερειάρχη με αρ. 630/28-02-2018) (ΑΔΑ: 6Β2Ν7Λ7-ΠΥΧ) εγκρίνει τη Στρατηγική Βιώσιμης Αστικής Ανάπτυξης της «Αστικής Αρχής: Σύνδεσμος Δήμων Νότιας Αττικής (Συ.Δ.Ν.Α.)» με τίτλο: «Η μουσική και η ιστορία των δρόμων» η οποία συγχρηματοδοτείται από το Ε.Τ.Π.Α. και το Ε.Κ.Τ. και με την Απόφαση Περιφερειάρχη με αρ. 631/28-02-2018 (ΑΔΑ : 67ΚΜ7Λ7-3Κ2 και ΦΕΚ 841/Β/09-03-2018) ορίζει τη «Διεύθυνση Ενδιάμεσου Φορέα Διαχείρισης (ΕΦΔ) του Συ.Δ.Ν.Α.» ως Ενδιάμεσο Φορέα Διαχείρισης του Επιχειρησιακού Προγράμματος «Αττική» 2014-2020 και της αναθέτει αρμοδιότητες διαχείρισης της Ειδικής Υπηρεσίας Διαχείρισης του Επιχειρησιακού Προγράμματος «Αττική» 2014-2020 για πράξεις πλην Κρατικών Ενισχύσεων επιχειρηματικότητας της εγκεκριμένης Στρατηγικής Βιώσιμης Αστικής Ανάπτυξης με τίτλο: «Η μουσική και η ιστορία των δρόμων» του Επιχειρησιακού Προγράμματος «Αττική» 2014-2020.

Ακολουθώντας την εγκεκριμένη από την Περιφέρεια ΒΑΑ/ΟΧΕ η Διεύθυνση Ενδιάμεσου Φορέα Διαχείρισης έχει εκδώσει 20 Προσκλήσεις (σε σύνολο 21), 12 Αποφάσεις Ένταξης και έχει Αναθέσει Υπηρεσίες σε 24 Συμβούλους.

**Οι 12 Ενταγμένες Δράσεις είναι οι ακόλουθες:**

**Με Δικαιούχο την Εθνική Λυρική Σκηνή: (1 Δράση)**

1) Πολιτιστικές εκδηλώσεις και δράσεις, 2.600.000€, Συ.Δ.Ν.Α. 6.

* *Η απόφαση ένταξης εκδόθηκε στις 20/03/2020.*

**Με Δικαιούχο τον Δήμο Αλίμου: (4 Δράσεις)**

2) Βιοκλιματικές αναβαθμίσεις σε επιλεγμένα δημοτικά κτίρια του Δήμου Αλίμου, επιλέξιμο ποσό 1.750.000 €, Συ.Δ.Ν.Α. 10.

* *Η απόφαση ένταξης εκδόθηκε στις 16/02/2022.*

3) Πράσινη πολιτιστική διαδρομή Δήμου Αλίμου, επιλέξιμο ποσό 1.618.200 €, Συ.Δ.Ν.Α. 13.

* *Η απόφαση ένταξης εκδόθηκε στις 08/09/2021.*

4)  Λειτουργική και περιβαλλοντική αναβάθμιση πεζόδρομου Αγ. Δημητρίου, επιλέξιμο ποσό 233.300 €, Συ.Δ.Ν.Α. 14.

* *Η απόφαση ένταξης εκδόθηκε στις 23/09/2021.*

5) Έργα διευθέτησης όμβριων  και αξιοποίησης επιφανειακών υδάτων, επιλέξιμο ποσό 666.666,60 €, Συ.Δ.Ν.Α. 15.

* *Η απόφαση ένταξης εκδόθηκε στις 18/02/2022.*

**Με Δικαιούχο την Διεύθυνση Τεχνικών Έργων & Αναπτυξιακών Προγραμμάτων του ΣυΔΝΑ: (7 Δράσεις)**

6) Δράσεις για την βελτίωση της απασχολησιμότητας, 3.820.000€, Συ.Δ.Ν.Α. 2.

* *Η σύμβαση υπογράφηκε στις 22/12/2021.*
* *Η διάρκεια της σύμβασης ορίζεται σε δέκα οκτώ (18) μήνες.*

**Ειδικότερα:**

Αντικείμενο της Πράξης (στο πλαίσιο της Πράξης «ΔΡΑΣΕΙΣ ΓΙΑ ΤΗΝ ΒΕΛΤΙΩΣΗ ΤΗΣ ΑΠΑΣΧΟΛΗΣΙΜΟΤΗΤΑΣ») αποτελεί η παροχή μιας δέσμης συνεκτικών υποστηρικτικών ενεργειών για 750 ωφελούμενους ανέργους, που ανήκουν σε ευπαθείς κοινωνικές ομάδες.

Τα Εκπαιδευτικά Προγράμματα που προβλέπεται να υλοποιηθούν στο πλαίσιο του Έργου, το περιεχόμενό τους, οι σχετιζόμενες επαγγελματικές ειδικότητες, καθώς και οι εξειδικευμένες (επαγγελματικές) και “οριζόντιες” γνώσεις και δεξιότητες που αναμένεται να αποκτήσουν οι καταρτιζόμενοι μετά το πέρας της κατάρτισης (Εκπαιδευτικοί Στόχοι) καλύπτουν το αντικείμενο των εργασιών, των εργασιακών καθηκόντων, των γνώσεων και των δεξιοτήτων που απαιτούν κι εξετάζουν τα προβλεπόμενα Σχήματα Πιστοποίησης και, ταυτόχρονα, συνάδουν με την αναγκαιότητα υλοποίησης της Πράξης, λαμβάνοντας υπόψη τις ανάγκες της ΟΧΕ Συ.Δ.Ν.Α, τις προτεραιότητες του ΕΠ Αττική και του Μηχανισμού Διάγνωσης Αναγκών της Αγοράς Εργασίας.

Τα Προγράμματα Κατάρτισης θα αφορούν : 1. Υπάλληλος διοικητικής υποστήριξης (γραφείου), 2. Στέλεχος διαχείρισης αποθήκης, 3. Πωλητής Λιανικής, 4. Ειδικός συστημάτων ηλεκτρονικής προώθησης εταιρικής παρουσίας – social media marketing, 5. Ειδικός Συστημάτων Ηλεκτρονικού Εμπορίου (E-Commerce), 6. Ειδικός Σχεδιασμού Ιστοσελίδων & Εφαρμογών, 7. Υπάλληλος Υποδοχής/Εξυπηρέτησης και Εξειδίκευση Εξυπηρέτηση πελατών και ανάδειξη τουριστικής εμπειρίας (Guest Experience Expert in Tourism), 8. Σερβιτόρος, 9. Υπάλληλος τουριστικού γραφείου και 10. Στέλεχος Εστίασης – Στέλεχος Διοίκησης μονάδων εστίασης .

Η Σύμβαση περιλαμβάνει τις παρακάτω ενέργειες:

• Εξατομικευμένη επαγγελματική συμβουλευτική και Mentoring: Παροχή υπηρεσιών εξατομικευμένης επαγγελματικής συμβουλευτικής υποστήριξης & Mentoring σε 750 ωφελούμενους, η οποία αφορά στην παροχή υπηρεσιών επαγγελματικής συμβουλευτικής υποστήριξης στους ωφελούμενους μέσω ατομικών συνεδριών (12 συνεδρίες ανά ωφελούμενο) σε 3 φάσεις σύμφωνα με τη πρόσκληση.

• Ενέργειες Κατάρτισης: Υλοποίηση προγραμμάτων κατάρτισης σε 750 ωφελούμενους. Αφορά στην υλοποίηση στοχευμένων προγραμμάτων συνεχιζόμενης επαγγελματικής κατάρτισης, διάρκειας 370 ώρες ανά ωφελούμενους σε οριζόντιες όσο και εξειδικευμένες και επαγγελματικές γνώσεις και δεξιότητες

• Πιστοποίηση σε 750 ωφελούμενους ανέργους: Αφορά τη συμμετοχή σε εξετάσεις πιστοποίησης των γνώσεων και δεξιοτήτων του συνόλου των καταρτισθέντων

• Καταβολή Εκπαιδευτικών Επιδομάτων:

Αφού πιστοποιηθεί η ολοκλήρωση του φυσικού αντικειμένου – παρακολούθηση των ενεργειών Συμβουλευτικής, Κατάρτισης και Συμμετοχή στις εξετάσεις Πιστοποίησης, καταβάλλεται σε κάθε ωφελούμενο, το εκπαιδευτικό επίδομα ανά ώρα κατάρτισης (5,00 €).

7) Βελτίωση ικανοτήτων και διαβίωσης των ΑμεΑ, 600.000€, Συ.Δ.Ν.Α. 3.

Δράση σε εξέλιξη της διαγωνιστικής διαδικασίας για την ανάδειξη αναδόχου.

* *Αποσφράγιση προσφορών στις 16/03/2022.*
* *Η διάρκεια της σύμβασης ορίζεται σε δέκα πέντε (15) μήνες.*

8) Φυτώρια νέων ιδεών - σχολεία επιχειρηματικότητας, 1.630.000€, Συ.Δ.Ν.Α. 4.

9)  Κέντρο Στήριξης Επιχειρηματικότητας, 4.400.000€, Σ.υ.Δ.Ν.Α. 7.

* *Η σύμβαση υπογράφηκε στις 14/12/2021.*
* *Η διάρκεια της σύμβασης ορίζεται σε είκοσι πέντε (25) μήνες.*

**Ειδικότερα:**

Αντικείμενο της σύμβασης είναι η δημιουργία και λειτουργία Κέντρου Στήριξης της Επιχειρηματικότητας (ΚΣΕ) των Δήμων Καλλιθέας, Παλαιού Φαλήρου και Αλίμου για τη στήριξη της τοπικής επιχειρηματικότητας και την προώθηση της εξωστρέφειας των επιχειρήσεων, το οποίο αποτελεί έναν τοπικό μηχανισμό-δομή για την οριζόντια στήριξη των επιχειρήσεων των τριών δήμων με στόχο τη βελτίωση των ικανοτήτων τους και την ενίσχυση της εξωστρέφειάς τους.

Το Κέντρο θα λειτουργήσει ως τοπικός φορέας συγκέντρωσης και αποκωδικοποίησης πληροφορίας και διάχυσης σε επιχειρήσεις και δυνητικούς επενδυτές. Η πρόσβαση στο Κέντρο και στην παρεχόμενη πληροφόρηση θα είναι ελεύθερη για κάθε επιχείρηση ή δυνητικό επενδυτή.

Στο πλαίσιο του έργου θα λάβουν συμβουλευτική υποστήριξη 150 επιχειρήσεις των τριών Δήμων. Η πρόσκληση προς τις επιχειρήσεις μπορεί να διενεργείται σε κύκλους ή να παραμένει ανοιχτή για συγκεκριμένο χρονικό διάστημα.
Το έργο περιλαμβάνει τα εξής:

(i) Ανάπτυξη βασικών υποδομών και οριζόντιων εργαλείων υποστήριξης όπως βάση δεδομένων- μητρώο επιχειρήσεων, ιστοχώρος – διαδικτυακή πύλη του ΚΣΕ, οριζόντια εργαλεία υποστήριξης, πρότυπα και σχετικοί οδηγοί που θα αξιοποιηθούν από τις επιχειρήσεις

(ii) Παροχή οριζόντιων υπηρεσιών υποστήριξης κυρίως με τη μορφή συγκέντρωσης, αποκωδικοποίησης και διάχυσης της πληροφορίας για σειρά θεμάτων και παροχή οριζόντων κατευθύνσεων και διάχυση πληροφόρησης και ενημέρωσης προς τις επιχειρήσεις. Η παροχή υπηρεσιών είναι οριζόντια προς όλες τις επιχειρήσεις που απευθύνονται στο ΚΣΕ χωρίς κανένα κριτήριο αποκλεισμού.

(iii) Υλοποίηση δράσεων επιχειρηματικής ανακάλυψης (entrepreneurial discovery) προκειμένου να αναδειχθούν οι τομείς προτεραιότητας της περιοχής παρέμβασης της ΟΧΕ. Η διαδικασία αποσκοπεί στον εντοπισμό νέων επιχειρηματικών ευκαιριών για την αξιοποίηση της γνώσης και την ενσωμάτωσή της σε αλυσίδες αξίας.

(iv) Υλοποίηση δράσεων επιχειρηματικού και περιβαλλοντικού mentoring, περιλαμβάνοντας δράσεις καλλιέργειας και ενδυνάμωσης της περιβαλλοντικής συνείδησης, ανάδειξη καλών πρακτικών μείωσης περιβαλλοντικών επιπτώσεων κ.α.

(v) Παρακολούθηση της επιχειρηματικότητας στους Δήμους Καλλιθέας, Παλαιού Φαλήρου και Αλίμου και υποστήριξη των τριών δήμων σε θέματα στρατηγικής για την επιχειρηματικότητα, με την εκπόνηση σε ετήσια βάση μιας σειράς μελετών και ερευνών στο πλαίσιο των οποίων θα καταγράφονται και θα αξιολογούνται οι συνθήκες και οι τάσεις της αγοράς, θέματα που αφορούν στη λειτουργία των επιχειρήσεων, οι εξελίξεις στην αγορά εργασίας, θέματα σημαντικών κλάδων για την τοπική οικονομία (όπως ενδεικτικά τουρισμός, δημιουργική βιομηχανία), καθώς και ειδικότερα θέματα που άπτονται της επιχειρηματικότητας.

10)  Κατάρτιση και πιστοποίηση γνώσεων και δεξιοτήτων εργαζομένων, 1.187.000€, Συ.Δ.Ν.Α. 9.

* *Η σύμβαση υπογράφηκε στις 28/12/2021.*
* *Η διάρκεια της σύμβασης ορίζεται σε είκοσι (20) μήνες.*

**Ειδικότερα:**

Αντικείμενο του έργου αποτελεί η παροχή υπηρεσιών εξατομικευμένης συμβουλευτικής, εκπαίδευσης και πιστοποίησης 250 εργαζομένων του ιδιωτικού τομέα δυο βασικών κατηγοριών ΜΜΕ:

**1η κατηγορία**

• Αναπτυγμένες ΜΜΕ που προσφέρουν ανταγωνιστικές υπηρεσίες και προϊόντα.

• ΜΜΕ οι οποίες αναπτύσσουν προϊόντα / υπηρεσίες υψηλής τεχνολογίας / καινοτομίας.

• ΜΜΕ οι οποίες απασχολούν εργαζόμενους με ικανοποιητικές ως υψηλές επαγγελματικές

δεξιότητες και

**2η κατηγορία:**

• ΜΜΕ με μέτρια ως μικρή ανάπτυξη.

• ΜΜΕ έντασης εργασίας.

• ΜΜΕ οι οποίες απασχολούν προσωπικό χαμηλών επαγγελματικών προσόντων και δεξιοτήτων.

Η Σύμβαση περιλαμβάνει τις παρακάτω ενέργειες:

• Επαγγελματική συμβουλευτική: Παροχή υπηρεσιών εξατομικευμένης επαγγελματικής

συμβουλευτικής υποστήριξης στους ωφελούμενους μέσω ατομικών συνεδριών (3 συνεδρίες ανά ωφελούμενο).

• Ενέργειες Κατάρτισης: Αφορά στην υλοποίηση στοχευμένων προγραμμάτων συνεχιζόμενης επαγγελματικής κατάρτισης, διάρκειας 360 ώρες σε οριζόντιες, όσο και εξειδικευμένες και επαγγελματικές γνώσεις και δεξιότητες.

• Πιστοποίηση σε 250 ωφελούμενους: Αφορά τη συμμετοχή σε εξετάσεις πιστοποίησης των γνώσεων και δεξιοτήτων του συνόλου των καταρτισθέντων.

• Καταβολή Εκπαιδευτικών Επιδομάτων: Περιλαμβάνει τις ενέργειες καταβολής των εκπαιδευτικών επιδομάτων και ασφαλιστικών εισφορών στους ωφελούμενους που θα συμμετάσχουν στο έργο.

11)  Έξυπνες εφαρμογές ηλεκτρονικού πολιτισμού, ηλεκτρονικού τουρισμού και ενίσχυσης βιώσιμης κινητικότητας, 245.000€, Συ.Δ.Ν.Α. 11.

12)  Ανάπτυξη συστήματος παρακολούθησης περιβαλλοντικών παραμέτρων, 245.000€, Συ.Δ.Ν.Α. 12.

**Υπό ένταξη 1 Δράση:**

Με Δικαιούχο την Διεύθυνση Τεχνικών Έργων & Αναπτυξιακών Προγραμμάτων του Συ.Δ.Ν.Α. : (1 Δράση)

1) Φυτώρια επιχειρήσεων, 2.100.000€, Συ.Δ.Ν.Α. 16.

**Ανένταχτες 10 Δράσεις:**

Με Δικαιούχο τον Δήμο Παλαιού Φαλήρου: (1 Δράση)

1) Υποδομή για παιδιά και νέους με νοητική υστέρηση και αυτισμό, 500.000€, Συ.Δ.Ν.Α. 5.

**Με Δικαιούχους την Διεύθυνση Τεχνικών Έργων & Αναπτυξιακών Προγραμμάτων του Συ.Δ.Ν.Α. , το Χαροκόπειο Πανεπιστήμιο και τον Δήμο Καλλιθέας: (1 Δράση)**

2) Πρόληψη - αξιοποίηση αποβλήτων τροφών στον τομέα της εστίασης, 677.000€, Συ.Δ.Ν.Α. 8.

**Με Δικαιούχους την Διεύθυνση Τεχνικών Έργων & Αναπτυξιακών Προγραμμάτων του ΣυΔΝΑ, τον Δήμο Παλαιού Φαλήρου και τον Δήμο Καλλιθέας:** **(4 Δράσεις)**

3) Βιοκλιματικές αναβαθμίσεις σε επιλεγμένα δημοτικά κτίρια, 4.150.000€, Συ.Δ.Ν.Α.10.

4) Πράσινες πολιτιστικές διαδρομές, 1.881.800€, Συ.Δ.Ν.Α. 13.

5)  Μονοπάτια και διαμορφώσεις κατά μήκος ρεμάτων, 466.700€, Συ.Δ.Ν.Α. 14.

6) Έργα διευθέτησης ομβρίων  και αξιοποίησης επιφανειακών υδάτων, 1.333.333,40€ , Συ.Δ.Ν.Α. 15.

**Με Δικαιούχο την Διεύθυνση Τεχνικών Έργων & Αναπτυξιακών Προγραμμάτων του ΣυΔΝΑ: (4 Δράσεις)**

7)  Ανάπτυξη καινοτομικών επιδεικτικών υπηρεσιών, 795.000€, Συ.Δ.Ν.Α. 17.

8)  Ανοικτές και οριζόντιες ψηφιακές υπηρεσίες και εφαρμογές ΤΠΕ για τις επιχειρήσεις, 381.000€, Συ.Δ.Ν.Α. 18.

9)  Οριζόντιες Υπηρεσίες Στήριξης, Προώθησης και Διάχυσης της Επιχειρηματικότητας στους Δήμους της Νότιας Αττικής, 2.180.000€, ΣυΔΝΑ19.

10)  Προώθηση της κοινωνικής επιχειρηματικότητας, 800.000€, Συ.Δ.Ν.Α. 20.

**Τέλος υπάρχει 1 Δράση Υπό Εξειδίκευση, Γραπτή Διαδικασία, διαδικασία έκδοσης Πρόσκλησης:**

**Με Δικαιούχο την Διεύθυνση Τεχνικών Έργων & Αναπτυξιακών Προγραμμάτων του Συ.Δ.Ν.Α.: (1 Δράση)**

1) Δια βίου Μάθηση, 980.000€, Συ.Δ.Ν.Α. 21.

Περιμένουμε την Προγραμματική Σύμβαση από τον Δικαιούχο (Συ.Δ.Ν.Α.) για να προχωρήσουμε σε Εξειδίκευση της Δράσης και στη συνέχεια την έκδοση της Πρόσκλησης.

Κλείνοντας, το σχέδιο της ΒΑΑ-ΟΧΕ αποτελεί μία μεγάλη ευκαιρία για τη βιώσιμη ανάπτυξη στην ευρύτερη περιοχή με αναμφισβήτητα πολιτιστικά, γεωγραφικά και περιβαλλοντικά πλεονεκτήματα, τα οποία μπορούν να την καταστήσουν έναν διεθνή πολιτιστικό και τουριστικό προορισμό. Μέσα από το σχέδιο αυτό προσφέρονται δυνατότητες για ανάπτυξη, που να σέβεται τον άνθρωπο, την ιστορία και το περιβάλλον. Στο παραλιακό μας μέτωπο ξεκινάει ένα μεγάλο αναπτυξιακό κεφάλαιο. Τόσο η διαδημοτική αυτή συνεργασία, όσο και το έργο αυτό καθεαυτό συμβάλλουν τα μάλα στο μέλλον της αυτοδιοίκησης αλλά και στην ανάπτυξη των δεικτών διαβίωσης του κάθε Δήμου.

 **Ο Πρόεδρος του Συ.Δ.Ν.Α.**

 **Δημήτριος Κάρναβος**